[image: ]
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ, ВЕРОИЗПОВЕДАНИЯ, ОБЩЕСТВЕН РЕД, КУЛТУРА, МЛАДЕЖТА, СПОРТ И ТУРИЗЪМ КЪМ ОБЩИНСКИ СЪВЕТ — ПИРДОП, ПРОВЕДЕНО НА 09.10.2024 ГОДИНА

	
[bookmark: _Hlk172546158]Днес, 09.10.2024 г. от 17.00 ч. в Ритуалната зала на Община Пирдоп се проведе заседание на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп.
От състава на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп присъстваха: Георги Панов, Васил Кафеджиев, Деян Стоев, Иван Джонгов, Мария Бръмбева, Симеон Симеонов и Тодор Иванов.
На заседанието присъстваха още: кметът на Община Пирдоп, зам.-кметът на Община Пирдоп, общински съветници, директорът на СУ „Саво Савов“, гр. Пирдоп и учители в СУ „Саво Савов“, гр. Пирдоп.
 Заседанието на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп беше открито и ръководено от Председателя на постоянната комисия - г-н Тодор Иванов, който уведоми присъстващите за дневния ред на заседанието, предварително обявен и предоставен на всички членове на постоянната комисия, а именно обсъждане на протестна-декларация от учителите в СУ „Саво Савов“, гр. Пирдоп с рег. №9200-16/16.09.2024г., относно: избор на Директор в СУ „Саво Савов“, гр. Пирдоп. 
Т. Иванов прочете постъпилата протестна-декларация, след което даде думата за становища и изказвания.
По темата отношение взеха всички присъстващи в залата. Имаше дебати и разисквания по въпроса, относно: Избора на директор в СУ „Саво Савов“, гр. Пирдоп, както и бяха засегнати някои проблеми в училището. Засегнат бе ивъпросът, относно представителя на обществения съвет в конкурсната комисия и дали същият е бил в конфликт на интереси при провеждане на конкурса. 

И. Джонгов: Явно има сериозен проблем в гимназията. Не бих взел страна. Общинският съвет не трябва да стой встрани от нещата. Аз ще подкрепя декларацията.
Т. Иванов: Не смятам, че има неглижиране на проблема. 
М. Бръмбева: Моля, кандидатите за директори в СУ „Саво Савов“, гр. Пирдоп да изкажат мнение по въпроса. 
Д. Чардакова: Разликата от събеседването ме обиди. На теста имах повече точки. След конкурса аз няколко пъти бях поканена да се присъединя към екипа на РУО – София област.
М. Джеджова: Смятам, че конкурса е проведен от компетентна комисия, назначена със заповед. 
От страна на учителите беше изказано мнение, че се чувстват обидени, тъй като след проведен разговор с г-н Геров е казал, че ще зачете тяхното мнение.
А. Геров за пореден път каза, че щом така смятат ще поеме вината.
Д. Стоев: След конкурса, как върви работният процес в училището и в какви отношения сте с новия директор?
М. Джеджова: Имам комуникация с всички.
Изказаха се мнения, че колективът е разцепен, има напрежение в училището, и че комуникацията е само по служебни въпроси.
С. Готев, каза, че това напрежение трябва да се успокои. Ако има някакво законово нарушение, тук е моментът, председателят на комисията или зам.-кмета на общината да сигнализират за това нещо. Не може да се унижава колективът. Ние сме общински съвет и трябва да понасяме отговорност. Този колектив трябва да работи. Това рефлектира върху децата в училището.
А. Димитрова: Защо няма представител на обществения съвет?
Г. Панов: Опитвам се да обхвана проблема. Не издигам нито един от кандидатите. Конкурсът по същество е не обжалваем. Трудно е да се подкрепи или не тази декларация. Аз ще се въздържа.
Учителите изразиха мнение, че няма значение дали ще се подкрепи декларацията или не, въпросът е, че е запознат общинския съвет с нея. Декларацията им е израз на тяхната емоция.
С. Готев: Ще се поеме ли ангажимент да се уведоми прокуратурата?
Г. Панов: Прокуратурата може да сезира всеки, който прецени.
С. Готев: Смятам, че от тези хора няма никой да я сезира. За мен съм си направил своя извод. Важно е да видят, че комисията заседава, и че сме отговорни към проблема.
М. Бръмбева: Доколкото разбрах, Вие не твърдите, че има някакво нарушение в конкурса и дадените точки от оценителите? 
А. Димитрова: Искахме честен конкурс. 
Т. Иванов: Не разбирам основанието Ви за оспорване на конкурса. Какво точно нарушение оспорвате?
Г-жа Димитрова изрази съмнение по отношение на проведения конкурс от Началника на РУО. Даде разяснение по оценъчната карта. 
А. Геров заяви, че общината няма да сезира прокуратурата.
[bookmark: _GoBack]Отново беше изказано мнение от учителите, че положението в училището е много напрегнато. Беше поставен въпроса, относно изплащането на пътните разходи на учителите, тъй като не били получили отговор на педагогическия съвет. Друг въпрос беше повдигнат, относно изплащането на средства при работа с деца с увреждания.
А. Геров, каза, че ще се представи справка по отношение на пътните разходи. Заяви, че щом постъпят пари в бюджета на общината за училището, веднага бъдат превеждани на училището и не са задържани никога.
От страна на учителите имаше изказване, че официално не им е представен новия директор на училището. Беше изискано ако може да се направи справка дали представителят на обществения съвет - г-жа А. Бикова е в конфликт на интереси. Повдигна се на въпрос и това, че в приложението „школо“ още стои като администратор бишвият директор на училището г-н Четьов.
Уточни се, че представянето на директора трябва да бъде от страна на работодателя /началника на РУО- София област/, а не от кмета на общината.
Г. Панов: Този подход няма да доведе до успокояване на нещата. За мен не е без значение какво се случва в училището. Училището има накъде на надгражда, както  и да снижава. При положение, че не може да се обърне конкурса, да се върви на инат не е добре. Конкурсът не подлежи на преразглеждане. Дайте да потърсим начин да се излезне от тази ситуация. 
С. Готев изиска от зам.-кмета на Община Пирдоп да се направи справка, относно: постъпвали ли са финансови средства от министерството за деца със специални потребности, какво се е случвало с тях до този момент и какво смята да направи оттук нататък зам.-кметът, който се занимава  с ресор образование?
М. Бръмбева: Уважаеми учители, бихте ли дали шанс на г-жа М. Джедова, за да се тушира това напрежение? 
Учителите казаха, че са дали шанс на г-жа Джеджова. Искат нещата да бъдат открити. Наблегна се на въпроса, относно привличане на учители в училището, тъй като в близките няколко години една част от тях ще се пенсионират.

	Поради изчерпване на изказванията по дневния ред, заседанието беше закрито от председателя на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп.

